CELEX: 32016R0054
Language: ro
Date: 2016-01-19 00:00:00
Title: Regulamentul (UE) 2016/54 al Comisiei din 19 ianuarie 2016 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește includerea gama-glutamil-valil-glicinei în lista Uniunii conținând substanțele aromatizante (Text cu relevanță pentru SEE)

20.1.2016   
            
            
               RO
            
            
               Jurnalul Oficial al Uniunii Europene
            
            
               L 13/40
            
         REGULAMENTUL (UE) 2016/54 AL COMISIEI
   din 19 ianuarie 2016
   de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește includerea gama-glutamil-valil-glicinei în lista Uniunii conținând substanțele aromatizante
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (1), în special articolul 11 alineatul (3),
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
   întrucât:
   
               (1)
            
            
               Anexa I la Regulamentul (CE) nr. 1334/2008 conține o listă a Uniunii cu arome și materialele-sursă aprobate pentru utilizare în și pe alimente, precum și condițiile de utilizare ale acestora.
            
         
               (2)
            
            
               Prin Regulamentul de punere în aplicare (UE) nr. 872/2012 al Comisiei (3) s-a adoptat lista cu substanțe aromatizante, care a fost introdusă în partea A din anexa I la Regulamentul (CE) nr. 1334/2008.
            
         
               (3)
            
            
               Respectiva listă poate fi actualizată în conformitate cu procedura comună la care se face referire la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri transmise de un stat membru sau de o parte interesată.
            
         
               (4)
            
            
               La data de 21 martie 2013 a fost transmisă o cerere către Comisie în vederea autorizării utilizării gama-glutamil-valil-glicinei [nr. FL: 17.038] ca substanță aromatizantă. Cererea a fost notificată Autorității Europene pentru Siguranța Alimentară (denumită în continuare „autoritatea”), în vederea emiterii unui aviz. De asemenea, cererea a fost pusă la dispoziția statelor membre în conformitate cu articolul 4 din Regulamentul (CE) nr. 1331/2008.
            
         
               (5)
            
            
               Autoritatea a evaluat siguranța gama-glutamil-valil-glicinei [nr. FL: 17.038] în condițiile utilizării ca substanță aromatizantă (4) și a concluzionat că utilizarea ei nu ridică probleme de siguranță la nivelul estimat de aport ca substanță aromatizantă.
            
         
               (6)
            
            
               Lista Uniunii la care se face referire în Regulamentul (CE) nr. 1334/2008 are scopul de a reglementa numai utilizarea substanțelor aromatizante care sunt adăugate în alimente pentru a le conferi sau a le modifica mirosul și/sau gustul. Substanța [nr. FL: 17.038] ar putea fi, de asemenea, adăugată în alimente pentru alte scopuri decât cel de aromatizare, iar astfel de utilizări fac în continuare obiectul altor reglementări. Prezentul regulament stabilește condițiile de utilizare care se referă exclusiv la utilizarea [nr. FL: 17.038] ca substanță aromatizantă.
            
         
               (7)
            
            
               Prin urmare, partea A a anexei I la Regulamentul (CE) nr. 1334/2008 ar trebui modificată în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Partea A din anexa I la Regulamentul (CE) nr. 1334/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 ianuarie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 34.
   
      (2)  JO L 354, 31.12.2008, p. 1.
   
      (3)  Regulamentul de punere în aplicare (UE) nr. 872/2012 al Comisiei din 1 octombrie 2012 de adoptare a listei cu substanțele aromatizante prevăzute în Regulamentul (CE) nr. 2232/96 al Parlamentului European și al Consiliului, de introducere a acesteia în anexa I la Regulamentul (CE) nr. 1334/2008 al Parlamentului European și al Consiliului și de abrogare a Regulamentului (CE) nr. 1565/2000 al Comisiei și a Deciziei 1999/217/CE a Comisiei (JO L 267, 2.10.2012, p. 1).
   
      (4)  EFSA Journal 2014;12(4):3625.
   
      ANEXĂ
      În partea A, secțiunea 2 a anexei I la Regulamentul (CE) nr. 1334/2008, următoarea rubrică referitoare la [nr. FL: 17.038] se adaugă la sfârșitul tabelului:
      
         
                     „17.038
                  
                  
                     gama-glutamil-valil-glicină
                  
                  
                     338837-70-6
                  
                  
                      
                  
                  
                     2123
                  
                  
                     5-oxo-L-prolil-L-valil-glicină (PCA-Val-Gly) și L-alfa-glutamil-L-valil-glicină mai puțin de 0,7 %, L-gama-glutamil-L-valil-L-valil-glicină mai puțin de 2 %, toluen nedetectabil (l.o.d. 10 mg/kg)
                  
                  
                     Restricții pentru utilizarea ca substanță aromatizantă:
                     
                                  
                              
                              
                                 În categoria 1 – maxim 50 mg/kg
                              
                           
                                  
                              
                              
                                 În categoriile 2 și 5 – maxim 60 mg/kg
                              
                           
                                  
                              
                              
                                 În categoria 6.3, cereale pentru micul dejun – maxim 160 mg/kg
                              
                           
                                  
                              
                              
                                 În categoria 7.2 – maxim 60 mg/kg
                              
                           
                                  
                              
                              
                                 În categoria 8 – maxim 45 mg/kg
                              
                           
                                  
                              
                              
                                 În categoria 12 – maxim 160 mg/kg
                              
                           
                                  
                              
                              
                                 În categoria 14.1 – maxim 15 mg/kg
                              
                           
                                  
                              
                              
                                 În categoria 15 – maxim 160 mg/kg
                              
                           
                  
                      
                  
                  
                     EFSA”